Document ID: /roh_data/filtered/fineweb-2-filterrobots_roh.jsonl.gz/45230

Durant in lung temps sajan plantas selvadias sco medischina e nutriment stadas impurtantas en il Grischun, quai di l'autura dal cudisch «Kräuterland Graubünden» en il discurs cun il schurnal regiunal dad SRF. Cun il temp ed il svilup hajan quellas dentant pli e pli pers l'impurtanza e la savida saja ida a perder.
Il cudesch na saja betg sulettamain ina lavur scientifica. I saja impurtant da mantegnair l'ierta culturala e che quella vegnia appreziada, sch'ella cuntanschia in'auter respect envers las plantas alura saja ella cuntenta di l'autura. Ella constateschia ch'il trend giaja en direcziun che plantas selvadias daventian puspè moda.